rejauldu/bengali-wikipedia huggingface dataset:
প্রত্যয়' ৭১ বাংলাদেশের স্বাধীনতা যুদ্ধের স্মারক ভাস্কর্য। ২০১২ সালের ফেব্রুয়ারির শেষের দিকে মৃণাল হক ভাস্কর্যটি নির্মাণ করেন। এটি মাওলানা ভাসানী বিজ্ঞান ও প্রযুক্তি বিশ্ববিদ্যালয়ের প্রধান প্রবেশদ্বারের নিকটে, শাহজামান দিঘীর উত্তর-পূর্ব কোনে পুরাতন প্রশাসনিক ভবনের বিপরীতে অবস্থিত। একই বছর ১৮ মার্চ ভাস্কর্যটির আনুষ্ঠানিক উন্মোচন করা হয়।   পটভূমি  বাংলাদেশের স্বাধীনতা যুদ্ধের সময় মৃণাল হক রাজশাহী ক্যাডেট কলেজের ছাত্র ছিলেন। যুদ্ধে যোগ দেওয়ার জন্য দুইবার পালিয়ে যান। পালানোর সময় চোখের সামনে সারদা রেলক্রসিং-এ পাকিস্তান সেনাবাহিনীর গুলিতে ছাত্র শিক্ষকদের মৃত্যুবরণের ঘটনা তাকে আলোড়িত করেছিল। এঘটনা তাকে বাংলাদেশের মুক্তিযুদ্ধ নিয়ে ভাস্কর্য নির্মাণে অনুপ্রেরণা দিয়েছিল।   বর্ণনা  প্রত্যয়' ৭১ ভূমি থেকে চার ফুট উঁচু একটি বৃত্তাকার বেদীতে স্থাপিত। এটি একজন নারীসহ ছয় মুক্তিযোদ্ধার ভাস্কর্য,  যা মুক্তিযুদ্ধে পুরুষের পাশাপাশি নারীদের স্বতঃস্ফূর্ত অংশগ্রহণের প্রতিতি। মুক্তিযোদ্ধাদের মুষ্টিবদ্ধ হাত অন্যায়ের বিরুদ্ধে প্রতিবাদের প্রতীক। ভাস্কর্যের পেছনে ১৭ ফুট উঁচু দুটি স্তম্ভের মাঝ বরাবর রয়েছে একটি লাল বৃত্ত। এটি  স্বাধীনতার নতুন সূর্যোদয়কে নির্দেশ করে। লাল বৃত্তের পিছনে লম্বা স্তম্ভ দুটি যুদ্ধ শুরু ও শেষের যতি হিসেবে দণ্ডায়মান। স্তম্ভের গায়ে দুই জোড়া সাদা পায়রা খেলছে যা বাংলাদেশের স্বাধীনতা ও শান্তির প্রতীক।   তথ্যসূত্র   বিষয়শ্রেণী:২০১২-এর ভাস্কর্য বিষয়শ্রেণী:বাংলাদেশের স্বাধীনতা যুদ্ধের ভাস্কর্য বিষয়শ্রেণী:মৃণাল হকের কর্ম বিষয়শ্রেণী:ঢাকা বিভাগের ভবন ও স্থাপনা বিষয়শ্রেণী:মাওলানা ভাসানী বিজ্ঞান ও প্রযুক্তি বিশ্ববিদ্যালয় বিষয়শ্রেণী:টাঙ্গাইলের বহিরঙ্গন ভাস্কর্য
ইমরানুর রহমান (জন্ম ৫ জুলাই, ১৯৯৩) একজন বাংলাদেশী স্প্রিন্টার। পুরুষদের ৬০-মিটার ড্যাশে, ইমরান আস্তানায় ২০২৩ এশিয়ান ইনডোর অ্যাথলেটিক্স চ্যাম্পিয়নশিপে ৬.৫৯ সেকেন্ড সময় নিয়ে স্বর্ণপদক জিতেছেন যেটি একটি জাতীয় রেকর্ড। ইমরান ২০২৩ এশিয়ান অ্যাথলেটিক্স চ্যাম্পিয়নশিপে ১০০ মিটার ড্যাশে ১০.২৫ সেকেন্ডের জাতীয় রেকর্ডও গড়েছিলেন, তবে ০.০২ সেকেন্ডের জন্য প্রতিযোগিতার পরের রাউন্ডে যেতে পারেননি।   তথ্যসূত্র    বহিঃসংযোগ      বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ স্প্রিন্টার বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
রেজা আব্বাসি জাদুঘর (ফার্সি: موزه رضا عباسی) ইরানের তেহরানে অবস্থিত একটি জাদুঘর। এটি সেয়্যেদ খান্দানে অবস্থিত। জাদুঘরটির নামকরণ করা হয়েছে সাফাভীয় সাম্রাজ্য যুগের শিল্পী রেজা আব্বাসীর নামে। রেজা আব্বাসি জাদুঘরে প্রাক-ইসলামিক এবং ইসলামিক উভয় যুগের দ্বিতীয় সহস্রাব্দ খ্রিস্টপূর্বাব্দ থেকে শুরু করে পারস্য শিল্পের একটি অনন্য সংগ্রহ রয়েছে। থাম্ব|রেজা আব্বাসি জাদুঘরে অবস্থিত মধ্যযুগীয় পারস্য সাম্রাজ্যের মেষের মাথার একটি সোনালী রত্ন।  ইতিহাস থাম্ব|তেহরানের মধ্যে অবস্থান  শাহবানু ফারাহ পাহলভীর তত্ত্বাবধানে ১৯৭৭ সালের সেপ্টেম্বরে জাদুঘরটি আনুষ্ঠানিকভাবে খোলা হয়, কিন্তু ১৯৭৮ সালের নভেম্বরে এটি বন্ধ করে দেওয়া হয়েছিল। অভ্যন্তরীণ সজ্জায় কিছু পরিবর্তন এবং এর প্রদর্শনী স্থানের আরও সম্প্রসারণের পর এক বছর পর ১৯৭৯ সালে এটি পুনরায় খোলা হয়। অভ্যন্তরীণ সমস্যার কারণে ১৯৮৪ সালে এটি আবার বন্ধ করে দেওয়া হয় এবং এক বছর পর আবার খোলা হয়। অবশেষে, ২০০০ সালের ৪ ফেব্রুয়ারি সংস্কারের পর এটি পঞ্চমবারের মতো খোলা হয়। জাদুঘরটি বর্তমানে ইরানের সাংস্কৃতিক ঐতিহ্য সংস্থা দ্বারা পরিচালিত হয়।  সংগ্রহ জাদুঘরের সংগ্রহগুলি খ্রিস্টপূর্ব ৭ম সহস্রাব্দ থেকে ২০ শতকের শুরু পর্যন্ত সময়ের। প্রদর্শনীগুলো কালানুক্রমিকভাবে সাজানো হয়েছে। প্রদর্শিত বস্তুর মধ্যে রয়েছে প্রাগৈতিহাসিক কালের পোড়া মাটি, ধাতু ও পাথরের তৈরি শিল্পকর্ম থেকে শুরু করে ইসলামিক যুগের মৃৎশিল্প ও ধাতব বস্তু, বস্ত্র ও ল্যাকার চিত্রকর্ম, পান্ডুলিপি এবং অলঙ্কার।  লাইব্রেরি জাদুঘরের নিজস্ব একটি গ্রন্থাগার রয়েছে যা পণ্ডিত ও গবেষকরা ব্যবহার করতে পারেন এবং একটি বইয়ের দোকানও রয়েছে যেখানে তেহরানের প্রায় সকল জাদুঘরের বিভিন্ন প্রকাশনা ও পোস্টার, সেইসাথে ইরানের আলোকচিত্র বিষয়ক বই ও পোস্টকার্ড পাওয়া যায়। পরিদর্শনের সময়: সোমবার ব্যতীত প্রতিদিন সকাল ৯:০০-১২:০০ এবং দুপুর ১:০০-৪:০০। ঠিকানা: পোলে সায়েদ খান্দান। জাদুঘরের গ্রন্থাগারে ফার্সি শিল্প, ইতিহাস, প্রত্নতত্ত্ব এবং ক্লাসিকাল চিত্রকলার উপর ১০,০০০-এরও বেশি ফার্সি, ইংরেজি, ফরাসি এবং জার্মান বই রয়েছে।  প্রকাশনা বিভাগ প্রকাশনা বিভাগ ইরানি শিল্প ও সংগ্রহ সম্পর্কিত অনেক বই প্রকাশ করেছে।  প্রশিক্ষণ কোর্স জাদুঘরে অঙ্কন, ক্যালিগ্রাফি, জলরং এবং তেল রঙের মতো বিভিন্ন প্রশিক্ষণ কোর্সও রয়েছে।  নথিপত্র পোড়ানো ২০১৫ সালের মে মাসে জাদুঘরের বিভিন্ন নথি, যার বেশিরভাগই ১৯৭৯ সালের ইরানি বিপ্লব আগে শাহবানু ফারাহ পাহলভি অফিসের সাথে যোগাযোগ সংক্রান্ত ছিল, পুড়িয়ে ফেলা হয়েছিল। তেহরানের এর মেহর নিউজ এজেন্সি এই বিষয়টি প্রকাশ করে এবং ফার্সি ভাষার গণমাধ্যম ও সামাজিক যোগাযোগ মাধ্যমে ব্যাপক সমালোচনার সৃষ্টি হয়।  রৌপ্য মুদ্রার সংগ্রহ   তথ্যসূত্র    "রেজা আব্বাসী যাদুঘর তেহরান مولаه ربا عباسي"। থেকে সংরক্ষণাগারভুক্ত আসল ২০০৭-১১-০৩ এ।  "ইরানিয়ান ট্যুরস"। থেকে সংরক্ষণাগারভুক্ত আসল ৩ ডিসেম্বর, ২০০৮ এ।  "রেজা আব্বাসী যাদুঘরের নথিগুলি তেহরানে পোড়া হয়েছে <টিএজি ১> ডকুমেন্টেন ভ্যান হিট রিজা আব্বাসী যাদুঘর তেহরানের ভারব্র্যান্ড"। ১৩ মে, ২০১৫ ।  পাহলভী, ফারাহ। ‘একটি স্থায়ী প্রেম: শাহের সাথে আমার জীবন। একটি স্মৃতি ’ ২০০৪  অফিসিয়াল ওয়েবসাইট   "ইরানিয়ান যাদুঘর এবং গ্যালারী: রেজা আব্বাসী যাদুঘর"। www.iranchamber.com।  বহিঃসংযোগ   বিষয়শ্রেণী:তেহরানের জাদুঘর বিষয়শ্রেণী:জাদুঘর
মুহাম্মদ আব্দুল্লাহ ইলদিরমিশ (; জন্ম: ৭ নভেম্বর ২০০৩; আব্দুল্লাহ ইলদিরমিশ নামে সুপরিচিত) হলেন একজন তুর্কি তীরন্দাজ, যিনি তুরস্কের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ইলদিরমিশ তুরস্কের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।   প্রারম্ভিক জীবন  মুহাম্মদ আব্দুল্লাহ ইলদিরমিশ ২০০৩ সালের ৭ই নভেম্বর তারিখে তুরস্কের ইস্তাম্বুলে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  ইলদিরমিশ তুরস্কের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৩টি ১০ পয়েন্ট অর্জন করে সর্বমোট ৬৪০ পয়েন্ট নিয়ে তিনি ৫৮তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৭ম স্থান অধিকারী মার্কিন যুক্তরাষ্ট্রের ব্র্যাডি এলিসনের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি মেতে গাজোজ এবং বেরকিম তুমেরের সাথে তুর্কি দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯৪টি ১০ পয়েন্ট অর্জন করে সর্বমোট ১৯৯২ পয়েন্ট নিয়ে ৬ষ্ঠ স্থান অধিকার করেছিল। অতঃপর প্রাথমিক পর্বে তারা কলম্বিয়াকে ৫–৪ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে ফ্রান্সের কাছে ৫–৪ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিল, যেখানে তারা চীনকে পরাজিত করে ব্রোঞ্জ পদক জয়লাভ করেছে।   তথ্যসূত্র    বহিঃসংযোগ      বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি পুরুষ তীরন্দাজ বিষয়শ্রেণী:তুরস্কের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:তীরন্দাজীতে অলিম্পিক পদক বিজয়ী বিষয়শ্রেণী:তীরন্দাজীতে ইসলামিক সলিডারিটি গেমস পদক বিজয়ী
কাতার বেশ কয়েকটি সরকারি ছুটি পালন করে থাকে। প্রতি সপ্তাহে দুটি দিন, শুক্র ও শনিবার। বার্ষিক সরকারি ছুটিতে অন্তর্ভুক্ত রয়েছে:   তারিখ  বাংলা নাম  স্থানীয় (আরবী) নাম  বিবরণ ফেব্রুয়ারি মাসের দ্বিতীয় মঙ্গলবার  জাতীয় ক্রীড়া দিবস  اليوم الوطني للرياضة  একটি সরকারি ছুটির দিন। ২০১২ সালে শুরু হয়। ১৮ ডিসেম্বর  কাতার জাতীয় দিবস   اليوم الوطني لقطر  কাতারের জাতীয় দিবস। ১ম, ২য়, ৩য় শাওয়াল  ঈদ-উল-ফিতর  عيد الفطر  রমজান শেষ স্মরণে ১০ম, ১১শ, ১২শ জ্বিলহজ্জ  ঈদুল আযহা  عيد الأضحى  হযরত ইব্রাহিম এর পুত্রকে কোরবানী দেয়ার ইচ্ছার স্মরণে। যা বড় উৎসব নামেও পরিচিত। (পালন করা হয় জ্বিলহজ্জ মাসের ১০ থেকে ১৩ তারিখের মধ্যে)।   সরকারি দপ্তর ও ব্যাংকগুলোতে আরো অনেক সরকারি ছুটির দিন পালন করা হয়ে থাকে।   বহিঃসংযোগ   Information on public holidays from Qatar Ministry of Interior   তথ্যসূত্র     বিষয়শ্রেণী:দেশ অনুযায়ী সরকারি ছুটির দিন বিষয়শ্রেণী:দেশ অনুযায়ী সরকারি ছুটির দিনের তালিকা
বিদ্যুৎ বরণ চৌধুরী ( বি বি চৌধুরী ) হলেন একজন বরিষ্ঠ কম্পিউটার বিজ্ঞানী এবং ভারতের পশ্চিমবঙ্গের টেকনো ইন্ডিয়া ইউনিভার্সিটির প্রো-ভাইস-চ্যান্সেলর (একাডেমিক)। তিনি ভারতীয় পরিসংখ্যান ইনস্টিটিউটের (আইএসআই) সাথেও যুক্ত, সেখানে তিনি প্রায় তিন দশক ধরে অধ্যাপক ছিলেন। তিনি আইএসআই- এর কম্পিউটার ভিশন এবং প্যাটার্ন পরিচিতি বিভাগের (এটি ১৯৯৪ সালে প্রতিষ্ঠিত হয়েছিল) প্রতিষ্ঠাতা প্রধান ছিলেন। অধিকন্তু, তিনি ছিলেন একজন জগদীশ চন্দ্র বোস ফেলো এবং আইএসআই- এর ইন্ডিয়ান ন্যাশনাল একাডেমি অফ ইঞ্জিনিয়ারিং (আইএনএই) - এর বিশিষ্ট অধ্যাপক।  তিনি সোসাইটি ফর ন্যাচারাল ল্যাঙ্গুয়েজ টেকনোলজি রিসার্চের (এসএনএলটিআর) সহ-সভাপতি ছিলেন।   প্রাথমিক গবেষণার ক্ষেত্রে তাঁর অবদান ছিল কম্পিউটার ভিশন, ইমেজ প্রসেসিং এবং প্যাটার্ন পরিচিতি। তিনি "ভারতীয় ভাষার লিপি ওসিআর " এর পথপ্রদর্শক।   শিক্ষা  বিদ্যুৎ বরণ চৌধুরী ভারতের কলকাতা বিশ্ববিদ্যালয় থেকে   বিএসসি (অনার্স) (১৯৬৯), বি টেক (১৯৭২) এবং এম টেক ডিগ্রি (১৯৭৪) অর্জন করেন। তিনি ১৯৮০ সালে কানপুরের  ইণ্ডিয়ান ইনস্টিটিউট অফ টেকনোলজি  থেকে পিএইচডি ডিগ্রি লাভ করেন। তিনি ১৯৮১ - ১৯৮২ সালে যুক্তরাজ্যের কুইন্স ইউনিভার্সিটি থেকে লেভারহুম ওভারসিজ ফেলোশিপের মাধ্যমে তাঁর পোস্ট-ডক্টরেটের কাজ করেছেন।   পুরস্কার এবং স্বীকৃতি  "প্যাটার্ন পরিচিতি, বিশেষ করে ভারতীয় ভাষার লিপি ওসিআর, নথি প্রক্রিয়াকরণ এবং প্রাকৃতিক ভাষা প্রক্রিয়াকরণে অবদানের জন্য" বিদ্যুৎ বরণ চৌধুরীকে ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (আইইইই-) এর আজীবন ফেলো নির্বাচিত করা হয়েছে। "ভারতীয় ভাষায় অক্ষর শনাক্তকরণ এবং বাক সংশ্লেষণে অবদানের জন্য" তিনি ইন্টারন্যাশনাল অ্যাসোসিয়েশন ফর প্যাটার্ন রিকগনিশন (আইএপিআর) এর ফেলো হয়েছেন। এছাড়াও তিনি দ্য ওয়ার্ল্ড একাডেমি অফ সায়েন্স (টিডব্লিউএএস), ইন্ডিয়ান ন্যাশনাল সায়েন্স একাডেমী (আইএনএসএ), ইন্ডিয়ান ন্যাশনাল একাডেমি অফ ইঞ্জিনিয়ারিং (আইএনএই), ন্যাশনাল একাডেমি অফ সায়েন্সেস (এনএএসআই) এবং ইলেকট্রনিক্স অ্যান্ড টেলিকমিউনিকেশন ইঞ্জিনিয়ারিং ইনস্টিটিউট (আইইটিই) এর ফেলো। ২০১১ সালে, তিনি ইলেকট্রনিক্স এবং তথ্য প্রযুক্তি ক্ষেত্রে অবদানের জন্য ওম প্রকাশ ভাসিন পুরস্কার পান।  তাঁর কিছু কাজের বিষয়ে তাঁর সাক্ষাৎকার ভারতীয় সংবাদপত্রেও প্রকাশিত হয়েছে।  স্ট্যানফোর্ড ইউনিভার্সিটি দ্বারা পরিচালিত একটি সমীক্ষা অনুসারে তিনি বিশ্বের শীর্ষ ২% বিজ্ঞানী এবং শীর্ষ ১০ ভারতীয় এআই বিজ্ঞানীদের মধ্যে রয়েছেন।   তথ্যসূত্র    বহিঃসংযোগ     আইএসআই অফিসিয়াল হোমপেজ (পুরনো)  আইএনএসএ  অ্যামাজনে বই  ডিবিএলপি থেকে প্রকাশনা  বিষয়শ্রেণী:ভারতীয় জাতীয় বিজ্ঞান একাডেমীর সভ্য বিষয়শ্রেণী:বাঙালি বিজ্ঞানী বিষয়শ্রেণী:কলকাতার বিজ্ঞানী বিষয়শ্রেণী:কৃত্রিম বুদ্ধিমত্তা গবেষক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আইআইটি কানপুরের প্রাক্তন শিক্ষার্থী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:ন্যাশনাল একাডেমি অফ সায়েন্সেস, ইন্ডিয়ার সভ্য বিষয়শ্রেণী:ইন্ডিয়ান ন্যাশনাল একাডেমি অফ ইঞ্জিনিয়ারিং-এর সভ্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  রিয়াজ (আলাপ) ১২:৫৮, ৬ মার্চ ২০২২ (ইউটিসি) বিকাশ মাহাতো   – (অপসারণের প্রস্তাবনা দেখুনলগ দেখুন) () উল্লেখযোগ্যতার উত্তীর্ণ হয় হন না বলেই মনে হচ্ছে।  কুউ পুলক  20px|link=ব্যবহারকারী আলাপ:কুউ পুলক ০৯:৩৮, ৬ মার্চ ২০২২ (ইউটিসি)  ব্যবহারকারী নাম অনুসারে নিজের প্রচারণা করার উদ্দেশ্যে তৈরি নিবন্ধ, এটি নি৭ অনুসারে দ্রুত অপসারণযোগ্য। —শাকিল (আলাপ · অবদান) ১২:১২, ৬ মার্চ ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
__NOTOC__ ১৭৫০ গ্রেগরীয় বর্ষপঞ্জির একটি সাধারণ বছর।   ঘটনাবলী    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর    জন্ম    জানুয়ারি-মার্চ    এপ্রিল-জুন    জুলাই-সেপ্টেম্বর   ১৮ আগস্ট - আন্তোনিও সালিয়েরি, ইতালীয় ধ্রুপদী সুরকার, সঙ্গীত পরিচালক এবং শিক্ষক। (মৃ. ১৮২৫)   অক্টোবর-ডিসেম্বর    ২০ নভেম্বর - টিপু সুলতান, ব্রিটিশ ভারতের মহীশূর রাজ্যের শাসনকর্তা। (মৃত্যু: ৪ মে, ১৭৯৯)   মৃত্যু    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর   বিষয়শ্রেণী:১৭৫০
thumb|২০১৩ সালে টাইটান। টাইটান হচ্ছে বিভিন্ন বিজ্ঞানিক প্রকল্পের জন্য তৈরি একটি [সুপার_কম্পিউটার] যা Cray দ্বারা প্রস্তুত। টাইটানই প্রথম যা 10 petaFLOPS দিয়ে কার্য সম্পাদন করতে পারে। আপগ্রেড শুরু হয়েছিল ২০১১ সালের অক্টোবর মাসে, পরীক্ষামুলক উদ্বোধন করা হয়েছিল ২০১২ সালের অক্টোবর মাসে এবং পাওয়া যায় ২০১৩ সালের শুরুর দিকে। এই আপগ্রেডের প্রাথমিক মুল্য ছিল US$৬০ মিলিয়ন যা United States Department of Energy কর্তৃক অনুদিত হয়।  টাইটান যেকোনো বৈজ্ঞানিক উদ্দেশ্যে পাওয়া যায়। টাইটানে যেকোনো নির্বাচিত কোড অন্য সুপার কম্পিউটারে অবশ্যই সম্পাদনযোগ্য হতে হবে। প্রথমে ছয়টি ভ্যানগার্ড কোড নির্বাচিত হয়েছিল।  ইতিহাস  প্রাথমিক পরিকল্পনা ছিল টাইটানের জন্যে একটি নতুন ১৫,০০০ বর্গ মিটার বিশিষ্ট দালান তৈরি করা। ২০১০ সালের আগ পর্যন্ত বিশেষ সিস্টেম স্থাপনা চূড়ান্ত হয়নি যদিও ২০০৯ সালে Nvidia র সাথে GPUs সরবরাহের চুক্তি সাক্ষরিত হয়েছিল।  এটার সৃষ্টির শুরু থেকেই জাগুয়ার বিভিন্ন আপগ্রেড গ্রহণ করেছিল। এটা Cray XT3 প্লাটফর্ম দিয়ে শুরু হয়েছিল যেটা ছিল ২৫ teraFLOPS। ২০০৮ সালে জাগুয়ার XT4 প্লাটফর্মে আপগ্রেড হয়েছিল।  ২০০৯ সালে এটা XT5 আপগ্রেড হয়। এটার চূড়ান্ত আপগ্রেডে জাগুয়ারকে নিয়ে যায় ১.৭৬ petaFLOPS।    বর্ষব্যাপী আলোচনা শুরু হয় ৯ অক্টোবর ২০১১। অক্টোবর ও ডিসেম্বরের মধ্যে জাগুয়ার XT5 আপগ্রেড হয়েছিল XK7 তে। ডিসেম্বরে, কম্পিউটেশনকে ৯৬ XK7 বিশিষ্ট ক্যাবিনেটে আনা হয়। সিস্টেম মেমরি ৫৮৪ TiB এ দ্বিগুন করা হয়েছিল।  Fermi ভিত্তিক GPU ব্যবহার করা হয়েছিল যেহেতু Kepler GPUs তখন পাওয়া যাচ্ছিল না। অক্টোবরে সকল কার্য সমাপ্ত হয়েছিল এবং কম্পিউটারকে চূড়ান্তভাবে টাইটান নামকরণ করা হয়।  হার্ডওয়্যার  টাইটান জাগুয়ারের ২০০ ক্যাবিনেট ব্যবহার করে। জাগুয়ারের পুনঃব্যবহার প্রায় $২০ মিলিয়ন খরচ বাঁচায়। যখন কর্মশক্তি শেষ হয়ে যায়, এটি ১৬ সেকেন্ডের মতো সক্রিয় থাকে। টাইটানের আছে ১৮,৬৮৮ nodes। সর্বমোট প্রসেসর কোর ২৯৯,০০৮ এবং CPU and GPU RAM হচ্ছে ৬৯৩.৬ টেরাবাইট।  টাইটান লিনাক্সের ফুল সংস্করণ ব্যবহার করে।  বহিঃসংযোগ     বিষয়শ্রেণী:সুপারকম্পিউটার বিষয়শ্রেণী:অনন্য কম্পিউটার
স্টুয়ার্ট ম্যাক্সওয়েল হুইটম্যান (; জন্ম: ১ ফেব্রুয়ারি ১৯২৮) হলেন একজন মার্কিন অভিনেতা। তিনি পশ্চিমা ধাঁচের টেলিভিশন ধারাবাহিক সিমারন স্ট্রিপ (১৯৬৭)-এ মার্শাল জিম ক্রাউন চরিত্রে অভিনয়ের জন্য সর্বাধিক পরিচিত। তিনি দ্য মার্ক (১৯৬১) ছবিতে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্রসমূহ জন ওয়েনের সাথে পশ্চিমা ধাঁচের দ্য কোমাঞ্চেরস (১৯৬১) এবং দোজ ম্যাগনিফিসেন্ট মেন ইন দেয়ার ফ্লাইং মেশিন্স (১৯৬৫)।  প্রারম্ভিক জীবন স্টুয়ার্ট ম্যাক্সওয়েল হুইটম্যান ১৯২৮ সালের ১লা ফেব্রুয়ারি ক্যালিফোর্নিয়ার সান ফ্রান্সিস্কো শহরে জন্মগ্রহণ করেন।According to the State of California. California Birth Index, 1905-1995. Center for Health Statistics, California Department of Health Services, Sacramento, California। তার পিতা জোসেফ হুইটম্যান এবং মাতা সেসিলিয়া (গোল্ড)। তিনি তার পিতামাতার দুই সন্তানের মধ্যে বড়। তার পরিবার ইহুদি ধর্মাবলম্বী ছিল। ১৯৫০-এর দশকে হেডা হুপারের কাছে হুইটম্যান নিজের সম্পর্কে বলেন, "একজন প্রকৃত মার্কিনী, তবে কিছু ইংরেজ, আইরিশ, স্কটিশ ও রুশ ছোঁয়া আছে, ফলে আমি সকলের সাথেই মিলে যাই।"  কর্মজীবন রিচার্ড বার্টন মঞ্চে কেমলট নাটকে কাজ করার জন্য দ্য মার্ক (১৯৬১) ছবিতে একজন শিশু নির্যাতনকারী চরিত্রে অভিনয়ের প্রস্তাব ফিরিয়ে দিলে হুইটম্যান সেই চরিত্রটিতে কাজ করতে রাজি হন। ছবিটি আয়ারল্যান্ডে ধারণ করা হয়। হুইটম্যানের কাজ ইতিবাচক পর্যালোচনা লাভ করে এবং তিনি তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।  হুইটম্যান জন ওয়েনের সাথে মাইকেল কার্টিজ পরিচালিত পশ্চিমা ধাঁচের দ্য কোমাঞ্চেরস (১৯৬১) ছবিতে অভিনয় করেন। পল ওয়েলম্যানের ১৯৫২ সালের একই নামের উপন্যাস অবলম্বনে নির্মিত ডিলাক্স সিনেমাস্কোপ রঙিন ছবিটি হিট তকমা লাভ করে। ১৯৬৪ সালে পশ্চিমা ধাঁচের রিও কঞ্চোস ছবিতে অভিনয়ের পর তিনি ১৯৬৫ সালে দোজ ম্যাগনিফিসেন্ট মেন ইন দেয়ার ফ্লাইং মেশিন্স ছবিতে শ্রেষ্ঠাংশে অভিনয় করেন।  তথ্যসূত্র  বহিঃসংযোগ         বিষয়শ্রেণী:১৯২৮-এ জন্ম বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২০২০-এ মৃত্যু বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:মার্কিন ইহুদি অভিনেতা বিষয়শ্রেণী:লস অ্যাঞ্জেলেসের অভিনেতা
ফাল্গুনী পূর্ণিমা বৌদ্ধ সম্প্রদায়ের একটি ধর্মীয় উৎসব। বুদ্ধের স্মরণে ফাল্গুন মাসের পূর্ণিমায় এই উৎসব পালিত হয়। এর অপর নাম ‘জ্ঞাতিমিলন পূর্ণিমা’ বা ‘জ্ঞাতি সম্মেলন তিথি’।জাতীয় শিক্ষাক্রম ও পাঠ্যপুস্তক বোর্ড কর্তৃক প্রকাশিত চতুর্থ শ্রেণীর বৌদ্ধধর্ম পাঠ্যপু্স্তক পৃষ্ঠা ৭৭   ধর্মীয় কার্যক্রম ফাল্গুনী পূর্ণিমা দিবসের স্মরণে বিভিন্ন ধর্মীয় কার্যক্রমের মধ্যে ধর্মসভা, ধ্বজা পতাকা উত্তোলন, বুদ্ধ পূজা, ভিক্ষু সংঘকে দান, শীলাদি গ্রহণ, ধর্মালোচনা ও বিকেলে প্রদীপ পূজা করা হয়।   তথ্যসূত্র    বহিঃসংযোগ   ফাল্গুনী পূর্ণিমা - বাংলাপিডিয়া  বিষয়শ্রেণী:বৌদ্ধ উৎসব বিষয়শ্রেণী:বাংলাদেশের উৎসব
শামী কাবাব হল কাবাবের একটি স্থানীয় প্রকার, যা দক্ষিণ এশিয়ার একটি স্থানীয় রান্না। এটি ভারতীয় উপমহাদেশ তথা দক্ষিণ এশীয় রান্নার অংশ এবং আধুনিক ভারতীয়, পাকিস্তানি এবং বাংলাদেশী খাবারগুলির মধ্যে একটি জনপ্রিয় খাবার।  এটি মাংসের কিমা (সাধারণত গরুর মাংস বেশি ব্যবহার করা হয়) ছোট ছোট পেটি করে তৈরি, তবে মাঝে মাঝে মেষশাবক বা মাটন, ছোলা বাটা, ডিম এবং মশলা একসাথে দেওয়া হয়। শামী কাবাব নাস্তা বা ক্ষুধা নিবারক হিসাবে খাওয়া হয়। শামী কাবাব বিশেষত ঢাকা, দাক্ষিণাত্য, পাঞ্জাব, কাশ্মীর, উত্তর প্রদেশ এবং সিন্ধু অঞ্চলে অতিথিদের জন্য পরিবেশন করা হয়।  শামী কাবাব পুরো দক্ষিণ এশিয়া উপমহাদেশের একটি জনপ্রিয় বিকালের নাস্তা। এটি প্রায়শই লেবুর রস দিয়ে সাজানো হয় এবং সাইড সালাদ হিসাবে কাটা কাঁচা পেঁয়াজের সাথে পরিবেশন করা হয় এবং পুদিনা বা ধনিয়া দিয়ে তৈরি চাটনি দিয়ে খাওয়া যেতে পারে। এটি ঈদ উদযাপনের সময় শের খুরমার সাথে পরিবেশন করা হয়।   তৈরি  শামী কাবাব তৈরির জন্য প্রথমে মাংস (গরুর মাংস বা খাসি বা ভেড়ার মাংস), বুটের ডাল (ছানা ডাল), গরম মসলা (গরম মশলা, কাঁচামরিচ, দারচিনি, লবঙ্গ, তেজপাতা), হলুদ, সামান্য লবণ স্বাদ মতো ও পানি দিয়ে নরম না হওয়া পর্যন্ত সেদ্ধ করতে হয়। মাংস সেদ্ধ হলে গেলে তা শিলপাটা বেটে বা কিমা মেশিনে কিমা করে নিতে হয়। এরপর পেঁয়াজ কুচি, মরিচ গুঁড়ো, ডিম, কাটা সবুজ ধনিয়া, কাটা সবুজ মরিচ এবং কাটা পুদিনা পাতা মাংসের সাথে ভাল ভাবে মেখে নিয়ে গোল গোল চ্যাপ্টা টিকিয়ার মতো তৈরি করে নিতে হয়। গরম মশলার জায়গায় গরম মসলা গুঁড়ো (গ্রাউন্ড মশলা) ব্যবহার করা যেতে পারে। এরপর এগুলো কড়াই বা প্যানে তেল দিয়ে লালচে করে ভেজে নিলেন শামী কাবাব তৈরি হয়ে গেল।  বর্তমানে উপমহাদেশের নিরামিষ ও আমিষ ভোজীরা শামী কাবাব তৈরির বিভিন্ন নতুন পদ্ধতি ও রেসিপি উদ্ভাবন করেছে। রাধুনীর নিজের ইচ্ছা মত শামী কাবারের রেসিপি সাজানো যেতে পারে।   পরিবেশন  শামি কাবাবগুলিতে কেচপ (এক ধরনের টমেটোর চাটনি), গরম সস, মরিচ রসুনের সস, রাইতা বা চাটনি সহ রোটির সাথে পরিবেশন করা যেতে পারে। কাবাবগুলি পরিবেশন করার আগে এগুলি পেটানো ডিমের মিশ্রণে ডুবিয়ে লালচে করে ভাজা হয়। এগুলি হায়দরাবাদে সাধারণ ভাত বা চাপাতি দিয়ে খাওয়া হয়। বাংলাদেশে বিকেলের নাস্তা হিসেবে বেশি পরিবেশিত হয়। আরো দেখুন স্টেক সুয়া শিক কাবাব সুতি কাবাব  তথ্যসূত্র  বিষয়শ্রেণী:কাবাব বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:ভারতীয় মাংসের পদ বিষয়শ্রেণী:পাঞ্জাবি রন্ধনশৈলী বিষয়শ্রেণী:হায়দ্রাবাদী রন্ধনশৈলী বিষয়শ্রেণী:ভারতীয় ঝটপট খাবার বিষয়শ্রেণী:কাশ্মীরি রন্ধনশৈলী বিষয়শ্রেণী:মুঘল রন্ধনশৈলী বিষয়শ্রেণী:পাকিস্তানি মাংসের পদ বিষয়শ্রেণী:সিন্ধি রন্ধনশৈলী বিষয়শ্রেণী:উত্তরপ্রদেশী রন্ধনশৈলী
থাম্ব|ফারসি কবিতার ক্যালিগ্রাফিক চিত্র মাহমুদ শাবিস্তারি ছিলেন পারস্যের একজন সুফি কবি।Leonard Lewison, C. Shackle, Attar and the Persian Sufi Tradition: the art of spiritual flight, I.B. Tauris, 2006.p.40Jon Robertson, "Fire and light: an off-road search for the spirit of God", Celestial Arts, 2006.  pg 206: "The great thirteenth-century Persian Sufi poet Mahmud Shabistari"Gai Eaton, "Islam and the destiny of man", SUNY Press, 1985. pg 53 ত্রয়োদশ শতকের মাঝামাঝি সময়ে তিনি তাবরিজ শহরের পাশে এক ক্ষুদ্র গ্রামে জন্মগ্রহণ করেন। তার ব্যক্তিগত ও পারিবারিক জীবন সম্পর্কে বিস্তারিত তেমন কিছু জানতে পারা যায় নি। তবে তার নিজের ভাষ্যমতে তিনি তার জীবনের বহু সময় মিশর, তুরস্ক ও আরবে জ্ঞানার্জনের জন্য ঘুরে বেড়িয়েছেন। গুলশান-ই-রাজ তার সবচেয়ে বিখ্যাত গ্রন্থ। এছাড়াও সা'দাত নামা ও হাক্কুল ইয়াকিন ফি মারিফাত রাব্বিল আলামিন তার অন্য দুটি বিখ্যাত গ্রন্থ।  তথ্যসূত্র  বিষয়শ্রেণী:সুফি কবি বিষয়শ্রেণী:ইরানি কবি বিষয়শ্রেণী:ইরানি সুফি বিষয়শ্রেণী:১২৮৮-এ জন্ম বিষয়শ্রেণী:১৩২০-এর দশকে মৃত্যু বিষয়শ্রেণী:১৩শ শতাব্দীর ইরানি ব্যক্তি
ভালুকা থানা বাংলাদেশের ময়মনসিংহ জেলার অন্তর্গত ভালুকা উপজেলার একটি থানা।   প্রতিষ্ঠাকাল  ১৯১৭ সালে গফরগাঁও থানাকে বিভক্ত করে ভালুকা থানা প্রতিষ্ঠিত হয়।   প্রশাসনিক এলাকাসমূহ  ভালুকা উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম ভালুকা থানার আওতাধীন।  পৌরসভা:  ভালুকা  ইউনিয়নসমূহ:  ১নং উথুরা  ২নং মেদুয়ারী  ৩নং ভরাডোবা  ৪নং ধীতপুর  ৫নং বিরুনিয়া  ৬নং ভালুকা  ৭নং মল্লিকবাড়ী  ৮নং ডাকাতিয়া  ৯নং কাচিনা  ১০নং হবিরবাড়ী  ১১নং রাজৈ   আরও দেখুন   ভালুকা উপজেলা  ময়মনসিংহ জেলা   তথ্যসূত্র    বহিঃসংযোগ   বিষয়শ্রেণী:ময়মনসিংহ জেলার থানা বিষয়শ্রেণী:ভালুকা উপজেলা
ক্যাপ্টেন ওয়ার্ড অ্যান্ড দ্য রেইনবো, অথবা ওয়ার্ড দ্য পাইরেট (রাউড ২২৪, চাইল্ড ২৮৭) একটি ইংরেজি ভাষার লোকগীতি। এটি জলদস্যু ক্যাপ্টেন ওয়ার্ডের একটি গল্প বর্ণনা করে, যা সম্ভবত জ্যাক ওয়ার্ডের গল্প।   সারসংক্ষেপ  রাজা ক্যাপ্টেন ওয়ার্ডকে ধরতে রেইনবো নামে একটি জাহাজ পাঠান। একটি সংস্করণে বলা হয়েছে জাহাজে ৫০০ নাবিক ছিল, আরেকটিতে বলা হয়েছে ১,৩০০ নাবিক ছিল। ওয়ার্ড রেইনবোকে পরাজিত করেন এবং রাজাকে বিদ্রূপ করে বার্তা পাঠান, "যদি তিনি সমস্ত ভূমির রাজা হন, আমি সাগরের রাজা হব।" অনেক সংস্করণে, ওয়ার্ড দাবি করেন যে তিনি কখনো কোন ইংরেজি জাহাজ ক্ষতিগ্রস্ত করেননি।   গান  কাম অল ইউ গ্যালান্ট সিমেন বোল্ড,   অল ইউ দ্যাট মার্চ টু ড্রাম,   লেটস গো অ্যান্ড লুক ফর ক্যাপ্টেন ওয়ার্ড,   ফার অন দ্য সি হি রোমস;   হি ইজ দ্য বিগেস্ট রবার   দ্যাট এভার ইউ ডিড হিয়ার,   দে'র নট বিন সাচ আ রবার ফাউন্ড   ফর অ্যাবভ দিস হান্ড্রেড ইয়ার।  আ শিপ ওয়াজ সেলিং ফ্রম দ্য ইস্ট   অ্যান্ড গোয়িং টু দ্য ওয়েস্ট,   লোডেড উইথ সিল্কস অ্যান্ড স্যাটিনস   অ্যান্ড ভেলভেটস অফ দ্য বেস্ট,   বাট মিটিং দেয়ার উইথ ক্যাপ্টেন ওয়ার্ড,   ইট প্রুভড আ ব্যাড মিটিং;   হি রবড দেম অফ অল দের ওয়েলথ   অ্যান্ড বিড দেম টেল দেয়ার কিং।  ও দেন দ্য কিং প্রোভাইডেড আ শিপ অফ নোবল ফেম,   শি'জ কলড দ্য "রয়াল রেইনবাও",   ইফ ইউ উড নো হের নেম;   শি ওয়াজ অ্যাজ ওয়েল প্রোভাইডেড ফর   অ্যাস এনি শিপ কুড বি,   ফুল থার্টিন হান্ড্রেড মেন অন বোর্ড   টু বেয়ার হার কম্পানি।  'টওয়াজ এইট ও' ক্লক ইন দ্য মর্নিং   হোয়েন দে বিগ্যান টু ফাইট,   অ্যান্ড সো দে ডিড কন্টিনিউ দেয়ার   টিল নাইন ও' ক্লক অ্যাট নাইট।   "ফাইট অন, ফাইট অন," সেজ ক্যাপ্টেন ওয়ার্ড,   "দিস স্পোর্ট ওয়েল প্লিজেস মি,   ফর ইফ ইউ ফাইট দিস মান্থ অর মোর,   ইওর মাস্টার আই উইল বি।"  ও দেন দ্য গ্যালান্ট "রেইনবো"   শি ফায়ারড, শি ফায়ারড ইন ভেইন,   টিল সিক্স অ্যান্ড থার্টি অফ হের মেন   অল অন দ্য ডেক ওয়্যার স্লেইন।   "গো হোম, গো হোম," সেজ ক্যাপ্টেন ওয়ার্ড,   "অ্যান্ড টেল ইয়োর কিং ফ্রম মি,   ইফ হি রেইনস কিং অন অল দ্য ল্যান্ড,  ওয়ার্ড উইল রেইন কিং অন সি!"   আরও দেখুন    দ্য চাইল্ড বাল্যাডের তালিকা  স্কটিশ পুরাণ  ইংরেজি লোককাহিনী   সঙ্গীত অভিযোজন    গানটি রালফ ভনের উইলিয়ামস দ্বারা চার-পার্টের কোরাস (টিটি বি বি) হিসেবে সেট করা হয়েছিল "ফোক সঙ্গস ফ্রম দ্য ইস্টার্ন কাউন্টিজ" (১৯১২) তে। উইলিয়ামস এর আগে (১৯০৬) এই সুরটি তার "নরফোক র্যাপসোডিস" এ ব্যবহার করেছিলেন।  এটি একটি ভাল-ডকুমেন্টেড গান এবং ইংলিশ ফোক ডান্স অ্যান্ড সং সোসাইটি, "দ্য ব্রডসাইড বলাডস প্রজেক্ট", এবং "মেইনলি নরফোক" দ্বারা প্রচারিত হয়েছিল। গানটি জন বডেন এবং অলি স্টেডম্যান দ্বারা রেকর্ড করা হয়েছিল তাদের নিজস্ব "এ ফোক সং এ ডে" এবং "৩৬৫ ডেইস অফ ফোক" দৈনিক ফোক গান তালিকায় অন্তর্ভুক্ত করার জন্য।   তথ্যসূত্র    বহিঃসংযোগ    ক্যাপ্টেন ওয়ার্ড অ্যান্ড দ্য রেইনবো  বিষয়শ্রেণী:গীতিকার অজানা বিষয়শ্রেণী:গানের বছর অজানা বিষয়শ্রেণী:চাইল্ডের লোকগাথা